**Түсіндірме жазба**

**Қазақстан Республикасы Қаржы министрінің 2025 жылғы 28 қазандағы № 633 «Камералдық бақылау нәтижелері бойынша мемлекеттік кірістер органдары анықтаған сәйкессіздіктер туралы хабарлама нысанын бекіту туралы» бұйрығына өзгерістер енгізу туралы**

**бұйрығының жобасына**

(бұдан әрі – Жоба)

**1.** **Мемлекеттік органның атауы – әзірлеуші.**

Қазақстан Республикасының Қаржы министрлігі.

**2.Жобаны қабылдаудың негіздері тиісті құқықтық актілерге, Қазақстан Республикасы ратификациялаған халықаралық шарттарға, Қазақстан Республикасы қатысушысы болып табылатын халықаралық ұйымдардың шешімдеріне, Президенттің, Президент Әкімшілігі Басшылығының, Үкімет пен Үкімет Аппаратының хаттамалық және өзге де тапсырмаларына және/немесе оны қабылдаудың қажеттілігін негіздейтін басқа да дәлелдерге сілтеме жасай отырып.**

Жоба Қазақстан Республикасының Салық кодексінің 49-бабының 3-тармағына, 82-бабының 1-тармағына және 137-бабының 3-тармағына сәйкес әзірленді.

**3.** **Жобаны жүзеге асыруға қажетті қаржылық шығындар және оның қаржылық қамтамасыз етілуі, соның ішінде қаржыландыру көзі, сондай-ақ бюджет заңнамасында көзделген жағдайда – тиісті бюджет комиссиясының шешімі (есептер, қаржыландыру көзіне сілтеме, бюджет комиссиясының шешімінің көшірмесі түсіндірме жазбаға қоса беріледі).**

Жобаны іске асыру республикалық бюджеттен қаржы қаражаттарын бөлуді талап етпейді.

**4.Жоба нормативтік құқықтық актісін қабылдау жағдайында халықтың кең ауқымы үшін болжанатын әлеуметтік-экономикалық, құқықтық және (немесе) өзге де салдарлары, сондай-ақ жобаның ұлттық қауіпсіздікті қамтамасыз етуге ықпалы.**

Жобаны қабылдау теріс әлеуметтік-экономикалық және (немесе) құқықтық салдарға әкелмейді және ұлттық қауіпсіздікті қамтамасыз етуге ықпал етпейді.

**5.****Жекелеген ықтимал мүдделі тараптар үшін (мемлекет, бизнес-қоғамдастық, халық, өзге де санаттар) күтілетін нәтижелердің нақты мақсаттары мен мерзімдері, олардың егжей-тегжейлі сипаттамасы.**

Жобаны қабылдаудың мақсаты – камеральдық бақылау нәтижелері бойынша мемлекеттік кірістер органдары анықтаған сәйкессіздіктер туралы хабарлама нысанын өзгерту болып табылады.

Жобаны іске асырудың күтілетін нәтижесі – камералдық бақылау арқылы салықтық әкімшілендірудің тиімділігін арттыру, бұл көлеңкелі экономиканы азайтуға және бюджетке қосымша салық түсімдерін қамтамасыз етуге ықпал теді.

**6.Жобаны қабылдау жағдайында заңнаманы осы нормативтік құқықтық актіге сәйкес келтіру қажеттілігі (өзге құқықтық актілерді қабылдау немесе қолданыстағы актілерге өзгерістер және (немесе) толықтырулар енгізу қажет пе, әлде ондай қажеттілік жоқ па).**

Қажет емес.

**7.Жобаның Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі.**

Сәйкес келеді.

**8. Жобаны іске асыруға байланысты жеке кәсіпкерлік субъектілерінің шығыстарының азаюы және (немесе) ұлғаюы туралы есептердің нәтижелері.**

Жоба жеке кәсіпкерлік субъектілерінің шығыстарының азаюына және (немесе) ұлғаюына әкелмейді.

**Қазақстан Республикасының**

**Қаржы министрі М. Такиев**